কেন ক্লাউড কম্পিউটিং
Tags: cloud, azure, aws, bangla
Published: 2020-07-27 04:43:51

## ক্লাউড কম্পিউটিং, আসলে কী?

খুব সোজা ভাষায়, ক্লাউড কম্পিউটিং হল অনেকগুলো কম্পিউটিং সার্ভিস এর একটা মিশ্রন, যা অন্য কোন একটা কোম্পানি ম্যানেজ করে ইউজারদের জন্য। এই সার্ভিস গুলোর মধ্যে থাকতে পারে সার্ভার, স্টোরেজ, ডাটাবেজ এগুলোর আমরা সবাই জানি। কিন্তু ভার্চুয়াল নেটওয়ার্ক ম্যানেজ করা, অন্য কোন সফটওয়্যার ইউজ করতে দেয়া, এমনকি এনালাইটিক্স ও ইন্টেলিজেন্স এর মত কঠিন সার্ভিস গুলোও এখন ক্লাউড সিস্টেমে পাওয়া যায়। ক্লাউড এর আসল নির্যাস টা হল, যা ইউজ করতে চাই সব ক্লাউড ভেন্ডর বানায়া দিচ্ছে, ইউজার যতটুকু ব্যবহার করবে, শুধুমাত্র ততটুকুর ইউসেজ বিল টা দিবে।


## ক্লাউড কম্পিউটিং কেন এত জনপ্রিয় হচ্ছে?

ধরি, আমার মাথায় একটা চমৎকার আইডিয়া আসছে। এই আইডিয়া টা মার্কেটে এনে ১ মাস টেস্ট করতে চাই। এর জন্য আমার দরকার ১ টা সার্ভার, ২ গিগা ডাটাবেজ, ১০ গিগা স্টোরেজ, কিছু আর্টিফিশাল ইন্টেলিজেন্স লাইব্রেরি, ইউজার কীভাবে সিস্টেম টা ইউজ করতেছে সেটার উপর এনালিটিক্স। কিন্তু আমার বাজেট ১ লাখ টাকা, মার্কেটে আসার সময় ১০ দিন।

#### কী করবো?

কোন ক্লাউড ভেন্ডরে গিয়ে উপরে বর্নিত সার্ভিস গুলো কিনে নিবো - ১ দিন, আমার বিজনেস লজিক টা ওদের দেয়া ফ্রেমওয়ার্ক আর প্ল্যাটফর্মে সেট করে দিবো – ৪ দিন, ডিপ্লয় আর টেস্ট – ২ দিন, প্রডাকশন / লাইভ – ১ দিন। সর্বমোট ৮ দিন, মানে ৯ম দিনে আমার কাস্টমার আমার ব্রিলিয়ান্ট আইডিয়া টা ইউজ করা শুরু করতে পারলো।

১ মাস পর যদি দেখি আমার আইডিয়া টা আসলে অত ভালো না, যত ভালো ভাবছিলাম, তাইলে সমস্ত ক্লাউড রিসোর্স ১ ক্লিকেই ডিলিট করে ফেলা গেলো।

### কিন্তু, এন্টারপ্রাইজ তো আইডিয়া নিয়ে কাজ করে না

এন্টারপ্রাইজ ল্যান্ডস্কেপে ক্লাউড আরো বিশাল পপুলার হচ্ছে। Fortune 500 কোম্পানীগুলোর মধ্যে বেশীরভাগ কোম্পানী এখন একাধিক ক্লাউড ইউজ করতেছে। যদি আইটি ইনফ্রাস্ট্রাকচার সম্বন্ধে ধারণা থাকে, তাহলে ধরতে পারা যায়, নিজে নিজে ডাটা সেন্টার ম্যানেজ করার চাইতে ক্লাউড এর কাছ থেকে রিসোর্স ভাড়া নেয়া অনেক লাভজনক। প্লাস, ক্লাউড ল্যান্ডস্কেপে যে পরিমাণ ইনোভেশন এখন হচ্ছে, নিজে নিজে সেই সার্ভিস গুলো বানানোর চাইতে টাকা দিয়ে সেগুলো ইউজ করা অনেক বেশী লাভজনক এখন বড় কোম্পানীগুলোর জন্য লাভজনক।

যেমনঃ মাইক্রোসফট এর কসমসডিবি (CosmosDB) গ্যারান্টি দিয়ে মিলিসেকেন্ড পার্সেন্টাইলে ডাটা রিটার্ন করে। যদিও এরা টাকা বেশী নেয়, কিন্তু যে সমস্ত কোম্পানীর বিজনেস এই রিকোয়ারমেন্ট আছে, তারা নিজেরা এই স্কেলেবল সিস্টেম নিজেরা ম্যানেজ করার চাইতে মাইক্রোসফট এর কাছ থেকে ভাড়া নিয়ে ইউজ করতে পারে। এরকম উদাহরণ গুগলের বিগ-কুয়েরি, বা এমাজন এর ডায়নামোডিবির ক্ষেত্রেও হয়।

আরো অনেক কারণ আছে ক্লাউড এর উত্তোরত্তর জনপ্রিয়তার পিছনে...

## কেন ক্লাউড নিয়ে সিরিয়াস হওয়া দরকার

কম্পিউটার লিটারেসি যেমন যে কোন জব সেক্টরে একটা বেসিক জব রিকোয়ারমেন্ট হয়ে গেছে, ডেভেলপারদের জন্য ক্লাউড লিটারেসি তেমন বেসিক জব রিকোয়ারমেন্ট হয়ে যাচ্ছে। এতদিন দেশের বাইরের জব সাইট গুলোতে দেখতাম aws, azure, gcp এসব নিয়ে কাজ করেছে এমন ডেভ চাইতো। এখন দেশের কোম্পানিগুলোও তাদের জব পোস্টে ক্লাউড এক্সপেরিয়েন্স প্রেফার করতেছে। কারণ টা খুব সহজ, বিদেশে যেহেতু ক্লাউড এডপশন অনেক বেড়েছে, দেশে আসা ফি-ল্যান্সিং কাজ গুলোতেও ক্লাউড জানা ডেভের চাহিদা বাড়তেছে, সামনে আরো বাড়বে।

প্রথাগত ডেভেলপমেন্ট এর সাথে ক্লাউড ডেভেলপমেন্টের কিছু পার্থক্য আছে। যেমন, ক্লাউড এর বিলিং, ইউজ, সিকিউরিটি এসব নিয়েও একজন ডেভের চিন্তা করতে হয়। এগুলো নিয়ে যদি কোন আইডিয়াই না থাকে, তাহলে কোম্পানির যখন কাজ শেষ করে জমা দেয়ার কথা থাকবে, তখন সেই ডেভরা এগুলো নিয়ে হাবুডুবু খেতে থাকবে। হয়ত ডাটাবেজের সামান্য ভুলের কারণে কয়েকশত ডলার বেশী বিল আসবে, হয়ত ফায়ারওয়াল ঠিকমত কনফিগার না করার জন্য সিকিউরিটি ব্রিচ হবে। এরকম কোন ঘটনা সেই ডেভ কোম্পানিকে কম্পিটিশন থেকে বের করে দিতে যথেষ্ট। আর ডেভেলপাররা যদি এসব বেসিক ক্লাউড কনসেপ্ট না জানে, একজন কোম্পানির সিইওর নিশ্চয়ই এসব খুটিনাটি বিষয় তার টেক টিমকে বলে বলে দেয়ার কথা না।

# The Great Migration

আমার দেখা অনুযায়ী, পুরো পৃথিবী এখন ক্লাউডে মাইগ্রেশন করতেছে। নতুন প্রজেক্ট গুলোর ক্লাউডে জাম্প এর হার ১০০%, এমনকি যাদের অনেক বছর ধরে চলে আসা সিস্টেমকে ক্লাউডে নেয়া সম্ভব হচ্ছে না, তারাও হয় সিস্টেমটাকে ব্রেক-ডাউন করে মাইক্রোসার্ভিস বানিয়ে ক্লাউডে নিচ্ছে, বা বর্তমান সিস্টেমকে আর আপডেট না করে ক্লাউডের অন্যান্য সার্ভিস এর সাথে তাদের অন-প্রেম ডাটা সেন্টার গুলোর ভিপিএন করে হাইব্রিড সিস্টেম বানিয়ে নিচ্ছে।

এই গ্রেট মাইগ্রেশন এ সবচাইতে বেশী চাহিদা হচ্ছে ক্লাউড কনসেপ্ট এ পারদর্শী ডেভেলপারদের। ইন্টারন্যাশনাল জব সাইট গুলোতে সবচাইতে বেশী স্যালারি পাওয়া জব হল আর্কিটেক্ট লেভেলের লোকেরা, যারা ফুল সিস্টেম এর আর্কিটেকচার ডিজাইন করে থাকেন। যদি ডেভেলপমেন্ট এর পাশাপাশি ক্লাউড সেক্টরেও ভালো কাজের এক্সপেরিয়েন্স গড়ে তোলা যায়, তাহলে ভবিষ্যতে আমাদের জব সিকিউরিটি এবং স্যালারি দুইটাই অনেক বেড়ে যাবে ইন শা আল্লাহ্‌